****

ประกาศองค์การบริหารส่วนตำบลท่าเสา

เรื่อง รับสมัครสอบคัดเลือกบุคคลเพื่อดำเนินการสรรหาและเลือกสรรเป็นพนักงานจ้างตามภารกิจ

 ..............................................................

 ด้วยองค์การบริหารส่วนตำบลท่าเสา อำเภอไทรโยค จังหวัดกาญจนบุรี มีความประสงค์จะดำเนินการรับสมัครบุคคลเพื่อจัดจ้างเป็นพนักงานจ้าง จำนวน ๑ ตำแหน่ง ๑ อัตรา อาศัยอำนาจตามความในข้อ ๑๙ แห่งประกาศคณะกรรมการพนักงานส่วนตำบล จังหวัดกาญจนบุรี เรื่อง หลักเกณฑ์และเงื่อนไขเกี่ยวกับพนักงานจ้าง พ.ศ.๒๕๔๗ และแก้ไขเพิ่มเติมจนถึงปัจจุบัน ลงวันที่ ๓๐ กรกฏาคม ๒๕๖๐ จึงประกาศรับสมัครบุคคลเพื่อการสรรหาและเลือกสรรเป็นพนักงานจ้าง ประจำปีงบประมาณ พ.ศ.๒๕๖๒ โดยมีรายละเอียด ดังต่อไปนี้

 **๑.ประเภทของพนักงาน ชื่อตำแหน่งและรายละเอียดการจ้าง**

 ๑.๑ พนักงานจ้างตามภารกิจ ตำแหน่ง ผู้ช่วยนักวิเคราะห์นโยบายและแผน จำนวน ๑ อัตรา

 รายละเอียดแต่ละตำแหน่งปรากฎอยู่ในรายละเอียดเกี่ยวกับการรับสมัครแนบท้ายประกาศนี้

 **๒.คุณสมบัติทั่วไป และคุณสมบัติเฉพาะตำแหน่งของผู้มีสิทธิสมัครเข้ารับการสรรหา และการเลือกสรร**

๒.๑คุณสมบัติทั่วไป ผู้สมัครต้องมีคุณสมบัติและไม่มีลักษณะต้องห้ามดังต่อไปนี้

(๑) มีสัญชาติไทย

 (๒) มีอายุไม่ต่ำกว่าสิบแปดปีบริบูรณ์ และไม่เกินหกสิบปี ในวันรับสมัคร

 (๓) เป็นผู้เลื่อมใสในการปกครองระบอบประชาธิปไตย อันมีพระมหากษัตริย์ทรงเป็นประมุข

ตามรัฐธรรมนูญแห่งราชอาณาจักรไทยด้วยความบริสุทธิ์ใจ

 (๔) ไม่เป็นบุคคลล้มละลาย

 (๕)ไม่เป็นผู้ที่มีร่างกายทุพพลภาพจนไม่สามารถปฏิบัติหน้าที่ได้ ไร้ความสามารถหรือจิตฟั่น

 เฟือนไม่สมประกอบ หรือเป็นโรคตามที่กำหนดไว้ในประกาศ กำหนดโรคที่เป็นลักษณะต้องห้ามเบื้องต้นสำหรับพนักงานส่วนตำบล ดังต่อไปนี้

1. โรคเรื้อนในระยะติดต่อหรือในระยะที่ปรากฏเป็นที่รังเกียจแก่สังคม
2. วัณโรคในระยะอันตราย
3. โรคท้าวช้างในระยะที่ปรากฏอาการเป็นที่รังเกียจแก่สังคม
4. โรคติดยาเสพติดให้โทษ
5. โรคพิษสุราเรื้อรัง

 (๖) ไม่เป็นผู้เคยต้องรับโทษจำคุก โดยคำพิพากษาถึงที่สุด ให้จำคุกเพราะการกระทำความผิดทางอาญา เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ

-๒-

 (๗) ไม่เป็นผู้ถูกลงโทษไล่ออก ปลดออก หรือไล่ออกจากราชการ รัฐวิสาหกิจ หรือหน่วยงานอื่นของรัฐ

 (๘) ไม่เป็นผู้บกพร่องในศีลธรรมอันดี จนเป็นที่น่ารังเกียจของสังคม

 (๙) ไม่เป็นผู้เคยถูกลงโทษให้ออก ปลดออก หรือไล่ออก เพราะกระทำผิดวินัยตามมาตรฐานทั่วไป หลักเกณฑ์และวิธีการปฎิบัติเกี่ยวกับการบริหารงานบุคคล ตามกฎหมายว่าด้วยระเบียบงานบริหารงานบุคคลส่วนท้องถิ่น หรือตามกฎหมายอื่น

 (๑๐) ไม่เคยเป็นผู้กระทำการทุจริตในการสอบเข้ารับราชการ

 ๒.๒ คุณสมบัติเฉพาะสำหรับตำแหน่ง

ผู้สมัครสอบคัดเลือกต้องมีคุณสมบัติเฉพาะสำหรับตำแหน่งนั้น ตามที่ระบุไว้ในรายละเอียดเกี่ยวกับการรับสมัครแต่ละตำแหน่ง แนบท้ายประกาศนี้ **(ภาคผนวก ก.)**

 **๓. การรับสมัคร**

 ๓.๑ วัน เวลา และสถานที่รับสมัคร

 ผู้ประสงค์ที่จะสมัครสอบคัดเลือก สามารถติดต่อขอรับใบสมัครและยื่นใบสมัครพร้อมเอกสารต่างๆด้วยตนเองได้ที่องค์การบริหารส่วนตำบลท่าเสา อำเภอไทรโยค จังหวัดกาญจนบุรี **ตั้งแต่วันที่ ๑๕ ตุลาคม ๒๕๖๒ ถึงวันที่ ๒๔ ตุลาคม ๒๕๖๒** เวลา ๐๘.๓๐-๑๖.๓๐ น.ในวันและเวลาราชการ สอบถามรายละเอียดได้ที่สำนักงานองค์การบริหารส่วนตำบลท่าเสา โทร ๐๓๔-๕๔๐๗๗๐ ต่อ ๑๕

 ๓.๒ เอกสารหลักฐานที่ต้องนำมายื่นพร้อมกับใบสมัคร

 (๑) รูปถ่ายหน้าตรง ไม่สวมหมวก และไม่สวมแว่นตาดำ ขนาด ๑ นิ้ว ถ่ายครั้งเดียวไม่เกิน

๖ เดือน (นับถึงวันปิดรับสมัคร) สำหรับปิดใบสมัคร และบัตรประจำตัวสอบ จำนวน ๓ รูป

 (๒) สำเนาทะเบียนบ้าน จำนวน ๒ ฉบับ

 (๓) สำเนาบัตรประจำตัวประชาชน จำนวน ๒ ฉบับ

 (๔) ใบรับรองแพทย์ ซึ่งออกไม่เกิน ๑ เดือน นับตั้งแต่ตรวจร่างกาย จำนวน ๑ ฉบับ

 (๕) สำเนาวุฒิการศึกษา หรือระเบียนแสดงผลอย่างใดอย่างหนึ่ง (ปริญญาบัตร หรือรายงานผลการเรียน Transcript) ที่แสดงว่าเป็นวุฒิการศึกษาตรงตามคุณสมบัติเฉพาะสำหรับตำแหน่งที่สมัครสอบ โดยจะต้องสำเร็จการศึกษาและได้รับอนุมัติจากผู้มีอำนาจอนุมัติ ภายในวันที่ปิดรับสมัคร (ถ้ามี) จำนวน ๒ ฉบับ

 (๖) สำเนาหลักฐานอื่นๆ เช่น ทะเบียนสมรส ใบเปลี่ยนชื่อตัว-ชื่อสกุล ใบทหารกองเกิน (สด.๑) (ถ้ามี) จำนวน ๑ ฉบับ

 ๓.๓ ค่าธรรมเนียมในการสมัครสอบคัดเลือก

 ผู้สมัครสอบคัดเลือก ต้องชำระค่าธรรมเนียมในการสมัคร ตำแหน่งละ ๑๐๐ บาท โดยชำระค่าธรรมเนียมในวันที่สมัคร

 ๓.๔ เงื่อนไขในการสมัคร

 ผู้สมัครเข้ารับการสรรหาและเลือกสรรจะต้องรับผิดชอบในการตรวจสอบและรับรองตนเองว่าเป็นผู้มีคุณสมบัติทั่วไป และคุณสมบัติเฉพาะตำแหน่งตรงตามประกาศรับสมัครจริง และจะต้องกรอกรายละเอียดต่างๆในใบสมัคร พร้อมทั้งยื่นหลักฐานในการสมัครให้ถูกต้องครบถ้วน ในกรณีที่มีความผิดพลาดอัน

-๓-

เกิดจากผู้สมัคร ไม่ว่าด้วยเหตุผลใดๆ หรือคุณวุฒิการศึกษาไม่ตรงตามคุณสมบัติเฉพาะตำแหน่งที่สมัคร อันเป็นผลทำให้ผู้สมัครไม่มีสิทธิสมัครตามประกาศรับสมัครดังกล่าว หากตรวจสอบพบเมื่อใด ให้ถือว่าการรับสมัครและการได้รับเข้าการสรรหาและเลือกสรรครั้งนี้เป็นโมฆะสำหรับผู้นั้นตั้งแต่ต้น

 **๔.การประกาศรายชื่อผู้มีสิทธิ์เข้ารับการประเมินสมรรถนะ กำหนดวัน เวลา และสถานที่ในการประเมินสมรรถนะ**

๔.๑ องค์การบริหารส่วนตำบลท่าเสา จะประกาศรายชื่อผู้มีสิทธิ์เข้ารับการประเมินสมรรถนะ **ในวันที่ ๒๕ ตุลาคม ๒๕๖๒** ณ องค์การบริหารส่วนตำบลท่าเสา อำเภอไทรโยค จังหวัดกาญจนบุรี

 **๕.หลักเกณฑ์และวิธีการเลือกสรร**

 ผู้สมัครต้องได้รับการประเมินสมรรถนะตามหลักเกณฑ์การประเมิน โดยวิธีการสอบข้อเขียนและการสัมภาษณ์ **ในวันที่ ๒๘ ตุลาคม ๒๕๖๒** ตามรายละเอียดแนบท้ายประกาศนี้ **(ภาคผนวก ข.)**

 **\*เวลา ๐๙.๐๐ น.-๑๒.๐๐ น.** ภาควิชาความรู้ความสามารถทั่วไปและความสามารถเฉพาะตำแหน่ง (ข้อเขียน)

 **\*เวลา ๑๓.๐๐ น.-๑๖.๓๐ น.** ภาควิชาความเหมาะสมกับตำแหน่ง (สอบสัมภาษณ์)

 **๖.เกณฑ์การตัดสิน**

 ผู้ที่ถือว่าเป็นผู้ผ่านการเลือกสรร จะต้องเป็นผู้สอบได้คะแนนในการประเมินสมรรถนะแต่ละภาค ไม่ต่ำกว่าร้อยละ ๖๐ โดยดำเนินการจัดจ้างจะเป็นไปตามลำดับคะแนนที่สอบได้

 **๗.การประกาศรายชื่อและการขึ้นบัญชีผ่านการเลือกสรร**

 องค์การบริหารส่วนตำบลท่าเสา จะประกาศรายชื่อผู้ผ่านการเลือกสรรได้ตามลำดับคะแนนที่สอบได้ **ในวันที่ ๒๙ ตุลาคม ๒๕๖๒** ณ บอร์ดประชาสัมพันธ์หน้าองค์การบริหารส่วนตำบลท่าเสา โดยบัญชีรายชื่อดังกล่าวจะเรียงลำดับที่จากผู้ที่ได้คะแนนรวมสูงสุดตามลำดับ ในกรณีผู้สอบได้คะแนนเท่ากัน พิจารณาให้ผู้ที่มีคะแนนสัมภาษณ์มากกว่าอยู่ในลำดับสูงกว่า ถ้าคะแนนสัมภาษณ์เท่ากัน ให้ผู้ได้คะแนนภาคความรู้ความสามารถที่ใช้เฉพาะตำแหน่งเป็นผู้อยู่ในลำดับที่สูงกว่า ถ้ายังเท่ากันให้ผู้ที่สมัครก่อนเป็นผู้อยู่ในลำดับที่สูงกว่า

 การขึ้นบัญชีผู้ได้รับการเลือกสรรแต่ละตำแหน่งไว้ไม่เกิน ๔ ปี แต่ถ้ามีการสอบอย่างเดียวกันอีก และได้ขึ้นบัญชีผู้สอบได้ใหม่แล้ว บัญชีการสอบครั้งก่อนเป็นอันยกเลิก

 ผู้ที่สอบแข่งขันได้และได้ขึ้นบัญชีสอบแข่งขันได้ ถ้ามีกรณีอย่างใดอย่างหนึ่งดังต่อไปนี้ ให้เป็นอันยกเลิกการขึ้นบัญชีผู้นั้นไว้ในบัญชีผู้สอบแข่งขันได้

1. ผู้นั้นได้ขอสละสิทธิ์
2. ผู้นั้นไม่มารายงานตัว
3. ผู้นั้นมีเหตุไม่อาจเข้าปฎิบัติหน้าที่ราชการตามกำหนดเวลา
4. ผู้นั้นได้รับการบรรจุและแต่งตั้งในตำแหน่งที่สอบได้ไปแล้ว ให้ยกเลิกบัญชีผู้นั้นสอบคัดเลือกได้ทุกบัญชีในการสอบครั้งเดียวกัน

**๘.การทำสัญญาจ้างผู้ผ่านการคัดเลือกและเลือกสรร**

 ผู้ผ่านการคัดเลือกและเลือกสรรจะต้องทำสัญญาจ้างตามที่องค์การบริหารส่วนตำบลท่าเสากำหนด (หลังจากมติ ก.อบต.จังหวัดเห็นชอบ) หากภายหลังพบว่าผู้สอบคัดเลือกได้ตามประกาศ ขาดคุณสมบัติตามที่ประกาศรับสมัครไว้จะถือว่าผู้นั้นขาดคุณสมบัติตั้งแต่ต้น

-๔-

 จึงประกาศมาให้ทราบทั่วกัน

 ประกาศ ณ วันที่ ๒ ตุลาคม พ.ศ.๒๕๖๒



 ( นายวิกิจ แก้วจิตคงทอง)

 นายกองค์การบริหารส่วนตำบลท่าเสา

**ภาคผนวก ก**

**คุณสมบัติเฉพาะตำแหน่ง หน้าที่ความรับผิดชอบ และอัตราค่าตอบแทน**

**แนบท้ายประกาศฯ ลงวันที่ ๒ ตุลาคม ๒๕๖๒**

**รายละเอียดการรับสมัครสอบคัดเลือกบุคคลเพื่อเป็นพนักงานจ้างตามภารกิจ**

**ตำแหน่ง ผู้ช่วยนักวิเคราะห์นโยบายและแผน**

 **พนักงานจ้างตามภารกิจ**

 ๑.ตำแหน่ง ผู้ช่วยนักวิเคราะห์นโยบายและแผน จำนวน ๑ อัตรา เงินเดือน ๑๕,๐๐๐ บาท

 **หน้าที่และความรับผิดชอบ**

 ปฎิบัติงานในฐานะผู้ปฎิบัติงานระดับต้น ที่ต้องใช้ความรู้ ความสามารถทางวิชาการในการทำงาน ปฎิบัติงานด้านวิเคราะห์นโยบายและแผนหรือด้านวิจัยจราจร ภายใต้การกำกับ แนะนำ ตรวจสอบ และปฎิบัติงานอื่นตามที่ได้รับมอบหมาย

 **ลักษณะงานที่ปฏิบัติ**

 ๑.รวบรวมวิเคราะห์และประมวลนโยบายของรัฐบาล กระทรวง กรม และสถานการณ์เศรษฐกิจการเมือง และสังคม เพื่อนำมาสรุปเสนอประกอบการกำหนดนโยบายและเป้าหมายขององค์กรปกครองส่วนท้องถิ่น หรือนโยบาย แผนงาน และโครงการทางเศรษฐกิจ สังคม การเมือง การบริหาร

 ๒.รวบรวมข้อมูล และศึกษาวิเคราะห์เบื้องต้น เกี่ยวกับภารกิจหลักและแผนกลยุทธ์ขององค์กรปกครองส่วนท้องถิ่น หรือทิศทางการพัฒนาเศรษฐกิจ สังคม การเมือง เพื่อวางแผนกำหนดแผน การปฎิบัติงานหรือโครงการให้สามารถบรรลุภารกิจที่กำหนดไว้

 ๓.วิเคราะห์นโยบายขององค์กรปกครองส่วนท้องถิ่น หรือนโยบาย แผนงาน และโครงการทางเศรษฐกิจ สังคม การเมือง การบริหาร และเสนอข้อคิดเห็น เพื่อช่วยจัดทำแผนยุทธศาสตร์ แผนพัฒนา ๓ ปี แผนการปฎิบัติงาน แผนงาน โครงการ หรือกิจกรรมได้ตามวัตถุประสงค์ที่ตั้งไว้

 ๔.สำรวจ รวบรวม และประมวลผลข้อมูลการดำเนินงานและประเด็นปัญหาทางเศรษฐกิจ การเมือง และสังคม เพื่อเป็นข้อมูลสำหรับการจัดทำแผนงาน หรือกำหนดยุทธศาสตร์

 ๕.ศึกษาวิเคราะห์ความสัมพันธ์ระหว่างยุทธศาสตร์และนโยบายของรัฐบาล และส่วนราชการต่างๆ เพื่อประกอบการเสนอแนะแนวทางการประสานผลักดันยุทธศาตร์และนโยบาย ตลอดจนการติดตามประเมินผลให้สอดคล้องไปในแนวทางเดียวกัน

 ๖.ประสานและรวบรวมข้อมูลที่จำเป็นต่างๆ เพื่อประกอบการจัดทำกระบวนงานของการพัฒนาคุณภาพการบริหารจัดการภาครัฐ และเครื่องมือวิเคราะห์ระดับความสำเร็จของการดำเนินงานจากการใช้จ่ายงบประมาณ

 ๗.ประสานและรวบรวมข้อมูลจากหน่วยงานต่างๆ ทั้งในและนอกองค์กรปกครองส่วนท้องถิ่น เพื่อนำไปจัดทำแผนยุทธศาสตร์ หรือตัวชี้วัดขององค์กรปกครองส่วนท้องถิ่น

 ๘.ศึกษา สำรวจ รวบรวมสถิติข้อมูล ตรวจสอบ วิเคราะห์ วิจัยและจัดทำเอกสาสรรายงานต่างๆ ทางด้านการจราจร และด้านอื่นๆ ที่เกี่ยวข้องสัมพันธ์กับการจราจร เพื่อนำมาประกอบในการวางแผนและดำเนินการแก้ปัญหา หรือปรับปรุงการจราจร

-๒-

 ๙.ช่วยดำเนินการสำรวจ คำนวณโครงสร้าง และประมาณราคาก่อสร้างซ่อมแซม รื้อย้ายสิ่งอำนวยความสะดวกในระบบขนส่งสาธารณะทางบก รวมทั้งประมาณการผลกระทบที่จะเกิดขึ้น จากการก่อสร้างนั้น เพื่อให้สอดคล้องกับงบประมาณที่ได้รับและจัดหาแนวทางในการบรรเทาปัญหาที่อาจเกิดขึ้น

 ๑๐.ปฎิบัติงานอื่นตามที่ได้รับมอบหมาย

 **คุณสมบัติเฉพาะตำแหน่ง**

 มีคุณวุฒิอย่างใดอย่างหนึ่งดังต่อไปนี้

 ๑.ได้รับปริญญาตรีหรือคุณวุฒิอย่างอื่นที่เทียบได้ในระดับเดียวกัน ในสาขาวิชาหรือทางสังคมศาสตร์ การวางแผน วิจัยทางสังคมศาสตร์ รัฐศาสตร์ เศรษฐศาตร์ บริหาร สถิติ สังคมวิทยา ประชากรศาสตร์ คณิตศาสตร์และสถิติ สังคมศาสตร์และพฤติกรรมศาสตร์ หรือในสาขาวิชาหรือทางอื่นที่ ก.จ.,ก.ท. หรือ ก.อบต.กำหนดว่าให้ใช้เป็นคุณสมบัติเฉพาะสำหรับตำแหน่งนี้ได้

 ๒.ได้รับปริญญาโทหรือคุณวุฒิอย่างอื่นที่เทียบได้ในระดับเดียวกัน ในสาขาวิชาหรือทางสังคมศาสตร์ การวางแผน วิจัยทางสังคมศาสตร์ รัฐศาสตร์ เศรษฐศาตร์ บริหาร สถิติ สังคมวิทยา ประชากรศาสตร์ คณิตศาสตร์และสถิติ สังคมศาสตร์และพฤติกรรมศาสตร์ หรือในสาขาวิชาหรือทางอื่นที่ ก.จ.,ก.ท. หรือ ก.อบต.กำหนดว่าให้ใช้เป็นคุณสมบัติเฉพาะสำหรับตำแหน่งนี้ได้

 ๒.ได้รับปริญญาเอกหรือคุณวุฒิอย่างอื่นที่เทียบได้ในระดับเดียวกัน ในสาขาวิชาหรือทางสังคมศาสตร์ การวางแผน วิจัยทางสังคมศาสตร์ รัฐศาสตร์ เศรษฐศาตร์ บริหาร สถิติ สังคมวิทยา ประชากรศาสตร์ คณิตศาสตร์และสถิติ สังคมศาสตร์และพฤติกรรมศาสตร์ หรือในสาขาวิชาหรือทางอื่นที่ ก.จ.,ก.ท. หรือ ก.อบต.กำหนดว่าให้ใช้เป็นคุณสมบัติเฉพาะสำหรับตำแหน่งนี้ได้

 **ความรู้ความสามารถที่ต้องการ**

 ๑.มีความรู้ในงานด้านวิเคราะห์นโยบายและแผนอย่างเหมาะสมแก่การปฏิบัติงานในหน้าที่

 ๒.มีความรู้เรื่องการศึกษา วิเคราะห์ วิจัย ประสานแผน ในงานที่รับผิดชอบเป็นอย่างดี

 ๓.มีความรู้ความเข้าใจในกฏหมายสภาตำบลและองค์การบริหารส่วนตำบล กฎ ระเบียบ และข้อบังคับอื่นที่ใช้ปฏิบัติงานในหน้าที่พอสมควร

 ๔.มีความรู้ความเข้าใจเกี่ยวกับงานธุรการและงานสารบรรณ พ.ศ.๒๕๖๒ และแก้ไขเพิ่มเติมจนถึงปัจจุบัน อย่างเหมาะสมแก่การปฏิบัติงานในหน้าที่

 ๕.มีความรู้ความสามารถในการใช้ภาษาอย่างเหมาะสมแก่การปฎิบัติงานในหน้าที่

 ๖.มีความสามารถในการปฎิบัติหน้าที่ด้วยความละเอียดแม่นยำ มีความรู้พื้นฐานในการปฎิบัติราชการ

**ภาคผนวก ข**

**รายละเอียดวิชาที่จะดำเนินการสรรหาและเลือกสรร**

**องค์การบริหารส่วนตำบลท่าเสา อำเภอไทรโยค จังหวัดกาญจนบุรี**

 **๑.ตำแหน่ง ผู้ช่วยนักวิเคราะห์นโยบายและแผน**

  **๑.ภาคความรู้ความสามารถทั่วไป (คะแนนเต็ม ๕๐ คะแนน)** โดยคำนึงถึงความรู้ความสามารถที่ต้องการของแต่ละตำแหน่งที่รับสมัครสอบคัดเลือก

 ๑.๑ เหตุการณ์ปัจจุบันทางด้านการเมือง เศรษฐกิจและสังคม

 ๑.๒ วิชาภาษาไทย โดยการสรุปความ การตีความ การใช้ภาษาในรูปแบบต่างๆ จากคำหรือกลุ่มคำ ประโยค หรือข้อความสั้นๆ

 ๑.๓ รัฐธรรมนูญแห่งราชอาณาจักรไทย พ.ศ.๒๕๕๐

 ๑.๔ พระราชบัญญัติสภาตำบลและองค์การบริหารส่วนตำบล พ.ศ.๒๕๓๗ แก้ไขเพิ่มเติมถึง (ฉบับที่ ๖) พ.ศ.๒๕๕๒

 **๒.ภาคความรู้ความสามารถเฉพาะตำแหน่ง (ข้อเขียน) คะแนนเต็ม ๕๐ คะแนน**

๒.๑ ประกาศคณะกรรมการพนักงานส่วนตำบลจังหวัดกาญจนบุรี เรื่อง หลักเกณฑ์และเงื่อนไขเกี่ยวกับพนักงานจ้าง

 ๒.๒ ระเบียบสำนักนายกรัฐมนตรีว่าด้วยงานสารบรรณ พ.ศ.๒๕๒๖ และแก้ไขเพิ่มเติมจนถึงปัจจุบัน

 ๒.๓ รัฐธรรมนูญแห่งราชอาณาจักรไทย พุทธศักราช ๒๕๖๐

 ๒.๔ พระราชบัญญัติระเบียบบริหารราชการแผ่นดิน พ.ศ.๒๕๓๔ และที่แก้ไขเพิ่มเติมจนถึงปัจจุบัน

 ๒.๕ พระราชบัญญัติแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ.๒๕๔๒ และที่แก้ไขจนถึงปัจจุบัน

 ๒.๖ พระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ.๒๕๔๖

 **๓.ภาคความเหมาะสมกับตำแหน่ง (สัมภาษณ์) คะแนนเต็ม ๕๐ คะแนน**

 โดยพิจารณาจากประวัติส่วนตัว ประวัติการศึกษา ประสบการณ์ทำงาน บุคลิกภาพ ท่วงทีวาจา อุปนิสัย มนุษยสัมพันธ์ ทัศนคติ การปรับตัว ปฎิภาณไหวพริบ จริยธรรม คุณธรรม และอื่นๆ

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*